|  |  |
| --- | --- |
| Numri i lëndës: | 2019:251867 |
| Datë: | 15.01.2020 |
| Numri i dokumentit: | 00761227 |

**P.nr. 991/19**

**NË EMËR TË POPULLIT**

**GJYKATA THEMELORE NË PEJË-DEPARTAMENTI I PËRGJITHSHËM,** me gjyqtarin Shaqë Curri, me pjesëmarrjen e bashkëpunëtores profesionale Selvane Bukleta, në çështjen penale kundër të pandehurit, L P, për shkak të veprës penale dhunë në familje nga neni 248 par. 3 të KPRK-së, e sipas aktakuzës së Prokurorisë Themelore në Pejë, PP/II.nr. 2091/19 te datës 29.10.2019, pas mbajtjes së shqyrtimit fillestar me date 08.01.2020, në prezencë të Prokurorit të shtetit Astrit Gashi, të pandehurit L P, dhe të dëmtuarës F P, në të njëjtën ditë mori dhe shpalli publikisht, ndersa me dt. dt.15.01.2020, përpiloi këtë:

**A K T GJ Y K I M**

I pandehuri

**L P, i biri i XH dhe nënës M, e gjinisë I, i lindur me dt. ..., në fsh. D K-I, ku edhe banon, identifikohet në bazë të lnj.nr. personal ..., ka të kryer shkollën e mesme, me profesion mjeshtër i telefonave, i martuar, baba i një fëmije, i gjendjes së mesme ekonomike, me nr. tel. .... shqiptar, shtetas i R. së Kosovës, mbrohet në liri.**

**ËSHTË FAJTOR**

**Sepse,**

* Me dt. 16.09.2019, rreth orës 13:00 në P, pikërisht ne rrugën “...” me dashje ushtron dhune psiqike dhe fizike ndaj bashkëshortes se tij- te dëmtuarës F P, në atë mënyrë qe ditën kritike pasi e dëmtuara shkon ne parking ( ku punonte i pandehuri), e vëren te pandehurin me një femër tjetër, dhe posa i afrohet veturës, arrin qe përmes xhamit te veturës ta kap për bluze vajzën tjetër duke i thënë dil jashtë, menjëherë ndërhyn i pandehuri duke e goditur dhe duke e tërheq zvarre te dëmtuarën te cilën e fut ne lokal dhe vazhdon dhunën fizike ndaj saj.

-me çka ka kryer vepër penale dhunë në familje nga neni 248 par. 3 të KPRK-së.

Andaj, gjykata konform nenit 7, 38, 39, 40, 43, 46 par. 1 pika 1.1, 47, 48, 49, 69, 70, nenit 248 par 3 te KPRK-së, dhe nenit 365 të KPP-së të pandehurit i shqipton:

**DËNIM ME GJOBË DHE DËNIM ME KUSHT**

Ashtu që të pandehurit të lartcekur i përcaktohet

* I. **DËNIM ME GJOBË** në shumë prej 200 (dyqind) euro, të cilin dënim obligohet që ta paguajë më se largu në afat prej 3 muajve, pas plotfuqishmërisë se aktgjykimit dhe
* II. **DËNIM ME KUSHT** duke ia shqiptuar **dënimin me burgim** në kohëzgjatje prej **3 (tre) muaj**, të cilin dënim i pandehuri nuk do ta mbaj nëse në afat prej **1 (një) viti**, nuk do të kryej vepër tjetër penale.

Nëse i pandehuri nuk e paguan dënimin me gjobë të cekur si më lartë brenda afatit të caktuar, atëherë dënimi me gjobë do ti shndërrohet në dënim me burg, ku një ditë burg do ti llogaritet 20 euro.

I pandehuri obligohet në paguarjen e shpenzimeve për paushallin gjyqësor shumën prej 20 (njëzet) euro, në afat prej 30 ditësh, pas plotfuqishmërisë së këtij aktgjykimi.

I pandehuri obligohet që të paguajë taksën për programin e kompensimit të viktimave të krimit, në shumë prej 30(tridhjetë) euro, në afat prej 30 ditësh pas plotfuqishmërisë së këtij aktgjykimi.

Pala e dëmtuar, F P nga fsh. D e M K- P, për realizimin e kërkesës pasurore juridike udhëzohet në kontest civil.

**A r s y e t i m**

Prokuroria Themelore në Pejë – Departamenti për Krime të Përgjithshme, ka ngrit aktakuzë Pejë, PP/II. nr.2091/19, të dt. 29.10.2019, kundër të pandehurit, L P nga fsh. D K-I, i akuzuar për veprën penale dhunë ne familje nga neni 248 par. 3 te KPRK-së.

Konform nenit 245 të KPP-së me dt. 08.01.2019, është mbajtur seanca e shqyrtimit fillestar, ku prezentë kane qene prokurori i shtetit, e dëmtuara dhe i pandehuri.

Gjykata konform dispozitave te nenit 246 par. 1, të KPP-së, e ka udhëzuar të pandehurin me të drejtat e tij, ku në këtë rast i pandehuri deklaron se i ka kuptuar këto të drejta, ka shtuar se edhe pse ka angazhuar mbrojtës tani kërkon qe seanca të mbahet pa prezencën e tij.

Pas leximit të aktakuzës, nga Prokurori i Shtetit, gjyqtari i vetëm gjykues, pasi që është bindur se i pandehuri e ka kuptuar aktakuzën, i është dhënë mundësia të pandehurit qe të deklarohet për pranimin ose mospranimin e fajësisë, duke e njoftuar për rëndësinë dhe pasojat e pranimit të fajësisë.

I pandehuri e ka pranuar fajësinë për veprën penale e cila i vihet në barrë, ka shprehur pendimin për veprën e kryer, dhe ka premtuar se në të ardhmen nuk do të përsëris vepra tjera penale, ka shtuar se me të dëmtuarën është pajtuar dhe tani jeton në harmoni familjare.

E dëmtuara lidhur me pranimin e fajësisë nga ana e të pandehurit ka deklaruar se pajtohet me pranimin e fajësisë nga ana e të pandehurit dhe me te njëjtin janë pajtuar, nuk kemi mosmarrëveshje tjetër ne mes veti dhe nuk do të paraqet kërkesë pasurore juridike meqenëse të pandehurin e bashkëshortë deh se bashku e kane një femijë.

Gjyqtari i vetëm gjykues, ka marrë mendimin nga Prokurori i Shtetit, ku prokurori i shtetit është pajtuar me pranimin e fajësisë nga ana e të pandehurit nga se shihet së është i vullnetshëm dhe në përputhje me shkresat e lëndës.

Gjyqtari i vetëm gjykues, është i bindur, se pranimi i fajësisë nga ana e të pandehurit është bërë konform dispozitave të nenit 246 dhe 248 par 1 të KPP-së, pasi qe i pandehuri e kupton natyrën dhe pasojat e pranimit të fajit, pranimi i fajit mbështetet në faktet e çështjes dhe provat në të cilat edhe mbështet aktakuza siç janë: raporti i oficerit Zeqir Aliu i datës 16.09.2019, deklaratat e të pandehurit L P e dhënë ne polici me datë 16.09.2019, deklarata e të dëmtuarës F P e dhënë pranë stacionit policor ne Pejë me dt. 16.09.2019, raporti mjekësor i lëshuar nga Spitali i Përgjithshëm ne Pejë dt. 16.09.2019, si dhe shkresat tjera te lendes, pastaj aktakuza nuk përmban asnjë shkelje të qartë ligjore, ose gabim faktik, prandaj gjykata konform nenit 248 par 4 të KPP-së , ka pranuar pranimin e fajësisë nga i pandehuri.

Me provat e ofruara, si dhe pranimin e fajësisë nga ana e të pandehurit është vërtetuar gjendja faktike si në dispozitiv te aktgjykimit. Nga gjendja e vërtetuar faktike si është përshkruar në dispozitiv të aktakuzës, pa dyshim rrjedh se në veprimet e të pandehurit L P, qëndrojnë të gjitha elementet e veprës penale se ka kryer veprën penale dhune ne familje nga neni 248 par. 3 te KPRK-së.

Gjykata nuk gjeti rrethana që përjashtojnë ndjekjen penale apo përgjegjësinë penale të pandehurit dhe i njëjti është penalisht përgjegjës. Sa i parket fajësisë i pandehuri është i vetëdijshëm për veprën e kryer dhe atë e ka kryer me dashje.

Duke vendosur lidhur me llojin dhe lartësinë e dënimit, gjykata i ka vlerësuar të gjitha rrethanat lehtësuese dhe rënduese në kuptim të nenit 69 par 1 të KPRK-së. Kështu si rrethana lehtësuese për të pandehurin gjykata mori pranimin e fajësisë nga ana e të pandehurit, pendimin për veprën e kryer, premtimin se nuk do të kryej vepra tjera penale, faktin se me te dëmtuarën është pajtuar dhe tani jetojnë ne harmoni familjare, ndërsa rrethana renduese për të pandehurin gjykata mori se i njëjti edhe me parë ka qenë i dënuar për vepër tjetër penale.

Sipas bindjes së gjyqtarit, dënimi i shqiptuar, duke i marrë për bazë rrethanat e përmendura më lartë, është dënim i drejtë, në harmoni me peshën e veprës penale dhe shkallën e përgjegjësisë së të pandehurit. Gjyqtari i vetëm gjykues, gjithashtu ka konstatuar se me këto dënime mund të arrihet edhe qëllimi i dënimit, nga neni 38 i KPRK, i cili konsiston në parandalimin e të pandehurit nga kryerja e veprave penale në të ardhmen dhe të bëjë rehabilitimin e tij; të parandalojë personat e tjerë nga kryerja e veprave penale dhe të shprehë gjykimin shoqëror për veprën penale, ngritjen e moralit dhe forcimin e detyrimit për respektimin e ligjit.

Duke u bazuar ne nenin 450 par. 1 dhe 2 nënpar 2.6 të KPPRK-se, gjykata ka përcaktuar për paushallin gjyqësor në shumën prej 20 (njëzetë) euro, duke u bazuar ne shpenzimet që janë shkaktuar nga fillimi i kësaj procedure e deri ne përfundimin e saj.

Konform nenit 39 par.1, 2, 3, nënpar.3.1, të ligjit për kompensimin e viktimave të krimit, e obligoi në pagesën e taksë, si në dispozitiv të këtij aktgjykimi.

Konform nenit 463 par. 2 të KPP-së, për realizimin e kërkesës pasurore juridike të dëmtuarën e udhëzoi në kontest civil.

Nga arsyet e cekura më lartë konform nenit 365 të KPP-së, është vendosur si në dispozitiv të këtij aktgjykimi, ndërsa konform nenit 370 të KPP-së, gjykata përpiloj këtë aktgjykim.

**GJYKATA THEMELORE NË PEJË-DEPARTAMENTI I PËRGJITHSHËM,**

**P.nr.991/19 dt. 15.01.2020**

**Bashkëpunëtore profesionale GJ Y Q T A R I**

Selvane Bukleta Shaqë Curri

**KËSHILLA JURIDIKE:**

Kundër këtij aktgjykimi është e lejuar

ankesa në afat prej 15 ditësh, nga dita

e marrjes, Gjykatës së Apelit në Prishtinë,

e nëpërmjet të kësaj gjykate